Zápisnica z výročného zasadnutia LRU –method feeder konaného dňa 01.02.2025 v Žiline

Method FEEDER

Prítomní:

podľa prezenčnej listiny (11 za 1. Ligu, 14 za 2. Ligu) - zástupcovia prvej, druhej ligy method ligy, za komisiu rozhodcov – P. Kubiš, T. Petruš

Program zasadnutia:

1. Otvorenie
2. Kontrola uznesení z výročného zasadnutia v roku 2024
3. Vyhodnotenie šport. činnosti v roku 2024
4. Prihlášky a registrácie pre rok 2025, nasadenie družstiev v roku 2025
5. Termínový kalendár súťaží pre rok 2025
6. Rozpočet pre rok 2025
7. Aktualizácia predpisov
8. Členský poplatok do SZŠR pre rok 2025 - informácia
9. Plán práce na rok 2025
10. Rôzne
11. Uznesenia, záver

# Otvorenie

Privítanie účastníkov zasadnutia,. Zasadnutie otvorila vedúca odboru M. Pavelková a predniesla návrh programu, požiadala o doplnenie programu členmi zasadnutia – zúčastnení nepodali návrh na doplnenie programu zasadnutia. jednohlasne za.

Voľba komisie

Zapisovateľ M. Buchan – všetci za, 0 proti, 0 sa zdržal

Overovateľ zápisnice M. Pavelková – všetci za, 0 proti, 0 sa zdržal

# Kontrola uznesení z výročného zasadnutia v roku 2024

Odbor LRU-F splnil v roku 2024 úlohy, ktoré vyplývali z plánu práce na rok 2024 z výročného zasadnutia odboru, okrem organizácie preteku, ktorého výťažok sa mal použiť pre reprezentáciu.

Bez námietok zúčastnených.

# Vyhodnotenie športovej činnosti v roku 2024

Správu o športovej činnosti predniesol člen odboru P. Chandoga, zhodnotil podnety a postrehy ktoré zaznamenali garanti na súťažiach.

Bez výhrad zúčastnených.

# Prihlášky a registrácie pre rok 2025, nasadenie družstiev v roku 2025

Člen odboru J. Beniš oboznámil prítomných s počtom družstiev prihlásených do jednotlivých súťaží, prvej a druhej ligy, divízie. Prvá liga v plnom počte 12 družstiev, druhá liga v plnom počte 14 družstiev. Pôvodne bolo do druhej ligy prihlásených 11 mužstiev a do divízie 3 mužstvá. Pravidlá umožňujú otvorenie súťaže pri minimálnom počte 5 mužstviev. Preto Sekcia pristúpila ku kroku pripojiť 3 mužstvá divízie do druhej ligy, aby bola umožnená súťažná činnosť aj týmto tímom.

# Termínový kalendár a súťaže pre rok 2025

M. Pavelková oboznámila prítomných s návrhmi termínového kalendára na zorganizovanie pretekov, ktoré boli predložené do stanoveného termínu na základe zverejnenej výzvy. Zároveň predniesla návrh aby organizátori pohárových pretekov poslali svoje návrhy termínov do 29.2., aby moho byť vypracovaný kompletný súťažný kaledár. Pri prezentácii návrhov boli prítomní zástupcovia oboznámení s informáciami a podmienkami tréningu pri revíroch, na ktorých ešte neboli usporiadané súťaže. Na základe zaslaných návrhov prebehlo oboznámenie termínov a jednotlivé hlasovanie. Hlasovanie prebehlo len pri návrhoch a termínoch, ktoré boli navrhnuté v počte dva a viac návrhov.

Na základe hlasovania poverených zástupcov boli odsúhlasené nasledovné návrhy a termíny:

**Prvá liga method feeder**

1.kolo 25. - 27.4. Dolný Bar

Druhý návrh Starý les, ZA = 2, proti =8, zdržal sa = 2 návrh neprešiel

2.kolo 27. - 29.6. Súkromný rybník Zelo (jediný návrh)

3.kolo 3. - 5.10. Zadný Šúr (jediný návrh)

**Druhá liga** **method** **feeder**

1.kolo 2. - 4.5. Nitrianske Rudno - výťazný návrh

(Ďalší návrh Zemplínska Šírava ZA = 4, proti = 10, zdržal = 0 – návrh neprešiel)

2.kolo 6. – 8.6. Dolný bar

3.kolo 26. – 28.9. VN Kráľová

**Majstrovstvá** **SR feeder 22.-24.8.**

Dolný Bar ZA = 9, proti = 15, zdržal = 1 – návrh neprešiel

VN Sĺňava - víťazná trať (Dolný Bar ako náhradná voda)

# Rozpočet 2024/2025

M. Pavelková prezentovala čerpanie rozpočtu 2024 – bez výhrad a plán rozpočtu pre rok 2025, tiež bez výhrad.

Schválené jednohlasne

# Aktualizácia predpisov

P. Kubiš navrhol Zrušenie 1 trestného bodu v prípade, že pretekár skončí s 0kg úlovkom

Za = 19, proti = 0, zdržal sa = 2 – návrh bol prijatý

* Značenie trate z ľava do prava, bez ohľadu na typ vodnej plochy (stojatá/tečúca).
* Hmotnostný limit na jednu sieťku, ak nie je propozíciami stanovené inak, je 30kg s toleranciou +10%. Ak bude mať pretekár hmotnosť v sieťke nad limit tolerancie, udeľuje sa pretekárovi žlatá karta + 1 bod a do vážneho lístka sa zapisuje hmotnosť 30kg (resp upravená horná hranica uvedená v propozíciách preteku)
* Zavádza sa tolerancia 10% na dĺžku úlovkovej sieťky

Návrhy prijaté jednohlasne

# Členské a štartovné poplatky

Tie ostávajú pre rok 2025 bez zmeny

# Plán činnosti 2025

Predniesol M. Buchan, prijaté bez výhrad

# Voľba delegátov na konferenciu SZ ŠR

Nominovaní boli M. Križan a P. Rigo – návrh prijatý jednohlasne

# Vzdelávanie a antidoping

Predniesla M. Pavelková – účastníci boli poučení o danej tematike. Upozornila na povinnosti pretekárov registrovaných v systéme dopingovej kontroly.

Komisia rozhodcov bola poverená prípravou pravidla/metodiky ako postupovať v prípade, že pretekár/člen tímu na trati vykazuje známky konzumácie konzumácie alkoholu/omamných látok.

# Rôzne

Vypracovať postupový kľúč na MS.

Ako postupovať v prípade obmedzenej capacity trate na MSR

pripraviť ATP rebríček.

# Uznesenie

Predniesla M. Pavelková – schválené bez výhrad

Vypracoval: Matej Buchan

**PLÁN  ZASADNUTÍ  SEKCIE LRU-F a M 2025**

|  |  |  |
| --- | --- | --- |
| **DÁTUM** | **PROGRAM** | **PREDKLADÁ** |
| **január-marec 2025** | 1. Otvorenie 2. Kontrola uznesení 3. Výročné zasadnutia sekcie 4. Termínový kalendár 2025 5. Účasť družstiev v postupových súťažiach v roku 2025 6. MS, ME 2025 - účasť družstiev, plán prípravy, rozpočet 7. Čerpanie rozpočtu 2024 8. Návrh rozpočtu na rok 2025 9. Príspevok uznanému športu 2025 10. Konferencie 2025 11. Predpisy SZŠR 12. Talentovaní športovci 2025 13. Rôzne 14. Záver | Sekcia |
| **máj-jún 2025** | 1. Otvorenie 2. Kontrola uznesení 3. Kontrola plánu práce 4. Termínový kalendár 2025 - zmeny 5. Postupové súťaže 2025 6. MS, ME 2025 7. Čerpanie rozpočtu 2025 8. MS LRU F a MF SR 2025 9. Rôzne 10. Záver | Sekcia |
| **do 30.5.2025** | Konferencia SZŠR | Sekretariát SZŠR |
| **september 2025** | 1. Otvorenie 2. Kontrola uznesení 3. Kontrola plánu práce 4. Vyhodnotenie činnosti za 1-8/2025, súťaže 9-11/2025 5. MS, ME 2025 6. Čerpanie rozpočtu.2025 7. Prihlášky do súťaží pre rok 2026 – pokyny 8. Rôzne 9. Záver | Sekcia |
| **november-december 2025** | 1. Otvorenie 2. Kontrola uznesení 3. Kontrola plánu práce 4. Vyhodnotenie činnosti za rok 2025 5. Schválenie príspevkov OZ SRZ za uspor. pretekov 2026 6. Čerpanie rozpočtu 2025 7. Súťaže 2026 8. Výročné zasadnutia ŠO 2026 9. Návrh ocenenia za činnosť v r. 2025 10. Povolenia na rybolov 2026 – návrh na zasadnutie Rady SRZ 11. Rôzne 12. Záver | Sekcia |

**LRU – FEEDER METHOD po úprave podľa postupu a vzostupu**

|  |  |  |  |  |
| --- | --- | --- | --- | --- |
| **1.liga** | **MsO, MO SRZ - družstvo** |  | **2.liga** | **MsO, MO SRZ - družstvo** |
| 1. | Štúrovo A Top-Mix |  | 1. | Galanta Sensas FT |
| 2. | Marcelová A Yellowfish |  | 2. | Bratislava V A Abramis MFT |
| 3. | Dunajská Streda E Haldorádo MFT SK |  | 3. | Bratislava V B FT |
| 4. | Hlohovec Sportex MT |  | 4. | Marcelová R-B MFT |
| 5. | Dunajská Streda A Szenzal |  | 5. | Veľký Krtíš B Feeder Team |
| 6. | Komárno Dopping MFT |  | 6. | Turčianske Teplice B TEAM MAVER |
| 7. | Dunajská Streda C Blinker MFT |  | 7. | Košice Team |
| 8. | Galanta Maver MFT |  | 8. | Partizánske MFT |
| 9. | Dunajská Streda D Arapaima-Dovit MT |  | 9. | Šamorín NLF |
| 10. | Štúrovo B TMA Fishing Team |  | 10. | Veľký Meder-DS F |
| 11. | Dunajská Streda B DOVIT |  | 11. | Turčianske Teplice A Cyril a Metod |
| 12. | Nové Zámky ENERGOFISH |  | 12. | Bratislava III MY Fishing SR |
|  |  |  | 13. | Nitrianske Pravno MFT |
|  |  |  | 14. | Želiezovce Robinson & Novák |
|  |  |  | 15. |  |

***Uznesenie z výročného zasadnutia delegátov LRU-F a MF konaného    dňa 1.2.2025***

**berie na vedomie:**

1.Správu o činnosti odboru LRU-F za rok 2024

2.Správu o vyhodnotení šport. činnosti v roku 2024

3. nasadenie družstiev LRU-F pre rok 2025

**doporučuje:**

1.termínový kalendár súťaží LRU-F pre rok 2025

2.účasť reprezentácií na MS národov a MS klubov

**ukladá:**

-zabezpečiť usporiadanie súťaží podľa TK

-zabezpečiť usporiadanie Majstrovstiev SR podľa dohodnutých pravidiel pre  účasť na podujatí

-zabezpečiť usporiadanie juniorských súťaží

**schvaľuje:**

* plán práce pre rok 2025
* súťažné pravidlá LRU-F a LRU-MF
* zvolených delegátov na konferenciu SZŠR